CELEX: 62010TN0069
Language: et
Date: 2010-02-18 00:00:00
Title: Kohtuasi T-69/10: 18. veebruaril 2010 esitatud hagi — IRO versus komisjon

17.4.2010   
            
            
               ET
            
            
               Euroopa Liidu Teataja
            
            
               C 100/61
            
         18. veebruaril 2010 esitatud hagi — IRO versus komisjon
   (Kohtuasi T-69/10)
   2010/C 100/90
   Kohtumenetluse keel: itaalia
   
      Pooled
   
   
      Hageja: Industrie Riunite Odolesi SpA (IRO) (Via Brescia, Itaalia) (esindajad: advokaadid A. Giardina ja P. Tomassi)
   
      Kostja: Euroopa Komisjon
   
      Hageja nõuded
   
   
               —
            
            
               tühistada vaidlustatud otsus,
            
         
               —
            
            
               teise võimalusena vähendada vaidlustatud otsusega määratud trahvisummat,
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Peamised väited ja argumendid on samad, mis esitatud kohtuasjas T-55/10: SP vs. komisjon.
   Hageja väidab eelkõige:
   
               —
            
            
               On rikutud õigusnorme ja kuritarvitatud võimu, kuna komisjon tegi otsuse, milles hagejat süüdistatakse osalemises väidetavas hindade kehtestamise kartellis, ilma et ta oleks uurinud kõiki tõendavaid dokumente, sest hinnatabeleid käsitlevad lisad puudusid.
            
         
               —
            
            
               Määruses nr 1/2003 (1) ettenähtud menetlusnormide rikkumine, kuna komisjon võttis pärast seda, kui Üldkohus oli 17. detsembri 2002. aasta otsuse K(2002) 5087 lõplik tühistanud, oma otsuse vastu, viimata läbi ühtegi menetlustoimingut, nagu pooltele vastuväiteteatise saatmine ja/või nende ärakuulamine või siseriiklike ametiasutuste kaasamine, mistõttu oli kogu komisjonipoolne menetlus puudulik, vastuoluline ja ebaseaduslik ning rikkus karistatud ettevõtjate kaitseõigusi.
            
         
               —
            
            
               Uurimine ja põhjendus olid puudustega, kuna komisjon ei hinnanud korralikult uurimise käigus selgunud teavet, mis puudutas asjaomase turu suurust ja väidetava kartelli mõju.
            
         Teise võimalusena palub hageja, et Euroopa Kohus tühistaks vaidlustatud otsusega määratud trahvi või vähendaks trahvisummat.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT 2003 L 1, lk 1; ELT eriväljaanne 08/02, lk 205).